text: চাঁপাইনবাবগঞ্জে বাংলা ইশারা ভাষা দিবস – চাঁপাই দর্পণ
  চাঁপাইনবাবগঞ্জে বাংলা ইশারা ভাষা দিবস
  চাঁপাইনবাবগঞ্জ প্রতিনিধি \ বাংলা ইশারা ভাষা দিবস উপলক্ষে র‌্যালী ও আলোচনা সভা হয়েছে চাঁপাইনবাবগঞ্জে। "ইশারা ভাষা উন্নয়নে-এগিয়ে যাব প্রতিজনে" এ-প্রতিপাদ্যে দিবসটি উপলক্ষে বুধবার সকালে জেলা প্রশাসন, জেলা সমাজসেবা অধিদপ্তর ও স্বেচ্ছাসেবী সংস্থার যৌথ উদ্যোগে জেলা প্রশাসকের কার্যালয় চত্বর থেকে র‌্যালিটি বের হয়ে বিভিন্ন সড়ক প্রদক্ষিণ করে। শেষে জেলা প্রশাসকের সম্মেলন কক্ষে আলোচনা সভা হয়। জেলা সমাজসেবা অধিদপ্তরের উপ-পরিচালক তৌহিদুল ইসলামের সভাপতিত্বে সভায় প্রধান অতিথি ছিলেন অতিরিক্ত জেলা প্রশাসক (রাজস্ব) আবু হায়াত মো. রহমতুল্লাহ। বক্তব্য রাখেন, জেলা সমাজ কল্যাণ পরিষদের সহ-সভাপতি ও জাতীয় সমাজ কল্যাণ পরিষদের সদস্য মো. সিরাজুল ইসলাম, চিকিৎসা সহায়তা কেন্দ্রের সাধারণ সম্পাদক মো. আমিনুল ইসলাম, সুইড বাংলাদেশ চাঁপাইনবাবগঞ্জ এর শিক্ষক সায়েদা খাতুন। এসময় উপস্থিত ছিলেন, জেলা প্রতিবন্ধী বিষয়ক কর্মকর্তা মীর শামীম আলী, সমাজ সেবা অধিদপ্তরের প্রবেশনাল অফিসার সিরাজুম মনির আফতাবী। অনুষ্ঠান সঞ্চালনায় ছিলেন সমাজ সেবা অফিসার নুরুল ইসলাম।